Temeljem članka 38. Zakona o sustavu državne uprave (,,Narodne novine", broj 66/19) i članaka 9.,13.,46. i 59. Zakona o odnosima Republike Hrvatske s Hrvatima izvan Republike Hrvatske (,,Narodne novine", broj l24/11 i 16/12), a u vezi s odredbom članka 15. Uredbe o unutarnjem ustrojstvu Središnjeg državnog ureda za Hrvate izvan Republike Hrvatske (,,Narodne novine", broj 97/20) državni tajnik donosi

IZMJENE

PRAVILA

O FINANCIRANJU POSEBNIH POTREBA I PROJEKATA OD INTERESA ZA

HRVATE IZVAN REPUBLIKE HRVATSKE

Članak 1.

U Pravilima o financiranju posebnih potreba i projekata od interesa za Hrvate izvan Republike Hrvatske KLASA: 011-04/22-01/01, URBROJ: 537-02-01-22-01, od 3. veljače 2022. godine (dalje u tekstu: Pravila), članak 3. stavak 2. mijenja se i glasi:

„Najniži iznos financijskih sredstava koji se može prijaviti i ugovoriti po pojedinom projektu je 5.000,00 kuna, a najviši iznos po pojedinom projektu je 150.000,00 kuna, dok je najniži iznos jednokratne financijske potpore ugroženim pojedincima pripadnicima hrvatskog naroda izvan Republike Hrvatske i ugroženim pojedincima povratnicima/useljenicima iz hrvatskog iseljeništva/dijaspore 2.000,00 kuna, a najviši 25.000,00 kuna.“

Članak 2.

Ostale odredbe Pravila ostaju u cijelosti na snazi i proizvode pravni učinak.

Članak 3.

Ove Izmjene Pravila stupaju na snagu danom donošenja i objavit će se na mrežnim stranicama Ureda.

**DRŽAVNI TAJNIK**

Zvonko Milas

KLASA: 011-04/22-01/01

URBROJ: 537-02-01-22-02

Zagreb, 22. rujna 2022. godine